ພັກ BJP ທີ່ປົກຄອງອິນເດຍ ໃນຂະນະນີ້ ເສຍໄຊ ໃນການເລືອກຕັ້ງ ທ້ອງຖິ່ນ 
ພັກ Aam Admi ​ໄດ້​ຊະ​ນະ 56 ບ່ອນ​ນັ່ງ ​ແລະມີຄະແນນນຳໜ້າອີກ 11 ບ່ອນນັ່ງ ໃນການ​ແຂ່ງຂັນ​ອື່ນ ​ເພື່ອ​ຍາດເອົາ 70 ບ່ອນ​ນັ່ງ​​ ຢູ່ໃນສະພາ ​ໃນ​ນະຄອນ​ນິວເດ​ລີ.
ພັກຕ້ານການສໍ້ລາດບັງຫລວງ ໄດ້ຮັບໄຊຊະນະຄັ້ງສຳຄັນ ໃນການເລືອກຕັ້ງທ້ອງຖິ່ນຢູ່ໃນເຂດນະຄອນຫລວງຂອງອິນເດຍໂດຍໄດ້ສ້າງຄວາມພ່າຍແພ້ໃຫ້ ແກ່ພັກຂອງນາຍົກລັດ ຖະມົນຕີ Narendra Modi ຄະນະກຳມາທິການເລືອກຕັ້ງຂອງອິນເດຍ ກ່າວວ່າ ພັກ Aam Admi ໄດ້ຊະນະ 56 ບ່ອນນັ່ງ ແລະມີຄະແນນນຳໜ້າອີກ 11 ບ່ອນນັ່ງໃນການແຂ່ງຂັນອື່ນ ເພື່ອຍາດເອົາ 70 ບ່ອນນັ່ງ ຢູ່ໃນສະພາ ໃນນະຄອນນິວເດລີ ພັກ Bharatiya Janata ຂອງທ່ານ Modi ໄດ້ຊະນະພຽງແຕ່ສາມບ່ອນນັ່ງ ໃນການເສຍໄຊເທຶຶ່ອທຳອິດ ນັບຕັ້ງແຕ່ທ່ານໄດ້ເປັນນາຍົກລັດຖະມົນຕີ ໃນປີແລ້ວນີ້ ທ່ານກ່າວວ່າ ທ່ານໄດ້ໂອ້ລົມທາງໂທລະສັບໃນວັນອັງຄານມື້ນີ້ກັບທ່ານ Arvind Kejriwal ຂອງພັກ Aam Admi’s ທີ່ຈະເປັນຫົວໜ້າລັດຖະມົນຕີຄົນໃໝ່ຂອງ ເຂດນິວເດລີ ແລະໃຫ້ ການຄໍ້າປະກັນຕໍ່ທ່ານ ທີ່ຈະໃຫ້ການສະໜັບສະໜູນຢ່າງເຕັມທີ່ຈາກລັດຖະບານກາງ ທ່ານ Kejriwal ໄດ້ໂຄສະນາຫາສຽງ ກ່ຽວກັບນະໂຍບາຍຕ້ານການສໍ້ລາດບັງຫລວງ ແລະຊ່ວຍເຫຼືອຊົນຊັ້ນກຳມະກອນ ດ້ວຍການຈ່າຍຄ່າພະລັງງານໃຫ້ຕໍ່າ ລົງນັ້ນ